ΑΠΟΦΑΣΕΙΣ
Αριθμ. 12436
Τροποποίηση του Προγράμματος Μεταπτυχιακών Σπουδών με τίτλο «Βασικές Βιοϊατρικές Επι-
στήμες» του Τμήματος Ιατρικής της Σχολής Επιστημών Υγείας του Πανεπιστημίου Ιωαννίνων,
σύμφωνα με τις διατάξεις του ν. 4957/2022.
Η ΣΥΓΚΛΗΤΟΣ
ΤΟΥ ΠΑΝΕΠΙΣΤΗΜΙΟΥ ΙΩΑΝΝΙΝΩΝ
Έχοντας υπόψη:
1. Το π.δ. 746/70 «Περί Ιδρύσεως Πανεπιστημίου εν
Ιωαννίνοις» (Α’ 267).
2. Τις διατάξεις του ν. 641/1977 «Περί ιδρύσεως και
οργανώσεως Ιατρικών Σχολών και Πανεπιστημιακών Ιατρικών Κέντρων εις τα Πανεπιστήμια Πατρών, Ιωαννίνων
και Θράκης, εκτελέσεως έργων εις τα Ανώτατα Εκπαιδευτικά Ιδρύματα και άλλων τινών διατάξεων» (Α’ 200).
3. Το π.δ. 105/2013 «Μετονομασία Τμήματος και ίδρυση-συγκρότηση, κατάργηση και ανασυγκρότηση Σχο-
λών στο Πανεπιστήμιο Ιωαννίνων» (Α’ 137).
4. Τις διατάξεις των παρ. 1,2 και 3 του άρθρου 27 του
ν. 4452/2017 (Α’ 17).
5. Τις διατάξεις του ν. 4559/2018 «Πανεπιστήμιο Ιωαννίνων, Ιόνιο Πανεπιστήμιο και άλλες διατάξεις» (Α’142).
6. Την υπ’ αρ.  8501/21-12-2022 (Υ.Ο.Δ.Δ. 1201) διαπιστωτική πράξη Εκλογής Πρύτανη του Πανεπιστημίου
Ιωαννίνων.
7. Την υπ’ αρ. 9717/18-1-2023 (Υ.Ο.Δ.Δ. 54), απόφαση ορισμού των Αντιπρυτάνεων του Πανεπιστημίου Ιωαννίνων.
8. Την υπ’ αρ. 9716/23-01-2023 (Β’ 361) απόφαση καθορισμού του τομέα ευθύνης, μεταβίβασης των επιμέρους
αρμοδιοτήτων στους τέσσερις (4) αντιπρυτάνεις του
Πανεπιστημίου Ιωαννίνων και καθορισμός της σειράς
αναπλήρωσης της Πρυτάνεως.
9. Τις διατάξεις του ν. 3374/2005 «Διασφάλιση της ποιότητας στην ανώτατη εκπαίδευση. Σύστημα μεταφοράς
και συσσώρευσης πιστωτικών μονάδων Παράρτημα διπλώματος» (Α’ 189).
10. Τις διατάξεις του άρθρου 16 του ν. 4957/2022
(Α’ 141).
11. Τις διατάξεις του Κεφαλαίου Θ’ Οργάνωση και Λειτουργία Προγραμμάτων Δευτέρου και Τρίτου Κύκλου
Σπουδών, καθώς και των άρθρων 418 και 455 του
ν. 4957/2022 (Α’ 141).
12. Την υπό στοιχεία 135557/Ζ1/1-11-2022 (ΑΔΑ:
6ΧΨΖ46ΜΤΛΗ-ΤΧΔ) Εγκύκλιο του Υπουργείου Παιδείας και Θρησκευμάτων «Εφαρμογή των διατάξεων
του ν. 4957/2022 “Νέοι Ορίζοντες στα Ανώτατα Εκπαιδευτικά Ιδρύματα: Ενίσχυση της ποιότητας, της
λειτουργικότητας και της σύνδεσης των Α.Ε.Ι. με την
κοινωνία και λοιπές διατάξεις” για την οργάνωση και
λειτουργία προγραμμάτων μεταπτυχιακών σπουδών
με λοιπά θέματα».
13. Την υπ’  αρ.  9943/20-1-2023 (ΑΔΑ: 6ΕΥΝ4669Β7Η-ΗΝΝ) απόφαση της Συγκλήτου (συν.
υπ’ αρ. 1142/18-1-2023) «Συγκρότηση Επιτροπής Μεταπτυχιακών Σπουδών Πανεπιστημίου Ιωαννίνων σύμ-
φωνα με το άρθρο 79 του ν.4957/2022».
14. Την υπ’ αρ. 14751/7-5-2018 (Β’ 1916) απόφαση της
Συγκλήτου του Πανεπιστημίου Ιωαννίνων «Α. Επανίδρυση Προγράμματος Μεταπτυχιακών Σπουδών του Τμήμα-
τος Ιατρικής με τίτλο “Βασικές Βιοϊατρικές Επιστήμες” της
Σχολής Επιστημών Υγείας του Πανεπιστημίου Ιωαννίνων
Β. Έγκριση Κανονισμού Λειτουργίας».
15. Την υπ’ αρ. 10612/24-1-2022 (Β’ 580) απόφαση της
Συγκλήτου του Πανεπιστημίου Ιωαννίνων «Τροποποίηση
της υπ’ αρ. 14751/7-5-2018 απόφασης της Συγκλήτου
του Πανεπιστημίου Ιωαννίνων «Α. Επανίδρυση Προγράμματος Μεταπτυχιακών Σπουδών του Τμήματος Ιατρικής
με τίτλο “Βασικές Βιοϊατρικές Επιστήμες” της Σχολής Επιστημών Υγείας του Πανεπιστημίου Ιωαννίνων Β. Έγκριση
Κανονισμού Λειτουργίας» (Β’ 1916)».
16. Την εισήγηση της Συνέλευσης του Τμήματος
Ιατρικής της Σχολής Επιστημών Υγείας του Πανεπιστημίου Ιωαννίνων στην υπ’  αρ.  1036α/21-12-2022
συνεδρία της, η οποία αφορά στην τροποποίηση των
υπ’ αρ. 14751/7-5-2018 (Β’ 1916) και 10612/24-1-2022
(Β’ 580) αποφάσεων της Συγκλήτου του Πανεπιστημίου
Ιωαννίνων που αφορούν στο Πρόγραμμα Μεταπτυχιακών Σπουδών του Τμήματος Ιατρικής με τίτλο «Βασικές
Βιοϊατρικές Επιστήμες».
17. Τη θετική γνώμη της Επιτροπής Μεταπτυχιακών
Σπουδών συν. υπ’ αρ. 11/27-1-2023, η οποία αφορά στην
τροποποίηση του Π.Μ.Σ. «Βασικές Βιοϊατρικές Επιστήμες», και του κανονισμού λειτουργίας, του Τμήματος
Ιατρικής της Σχολής Επιστημών Υγείας.
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
15 Μαρτίου 2023
ΤΕΥΧΟΣ  ΔΕΥΤΕΡΟ
Αρ. Φύλλου 1599
VARVARA ZACHARAKI
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1599/15.03.2023
18. Το γεγονός ότι από τις διατάξεις της απόφασης
αυτής δεν προκαλείται δαπάνη εις βάρος του κρατικού
προϋπολογισμού, αποφασίζει:
ομόφωνα την τροποποίηση της υπ’ αρ. 14751/7-5-2018
(Β’ 1916) απόφασης της Συγκλήτου του Πανεπιστημίου
Ιωαννίνων με θέμα: «Α. Επανίδρυση Προγράμματος Μεταπτυχιακών Σπουδών του Τμήματος Ιατρικής με τίτλο
“Βασικές Βιοϊατρικές Επιστήμες” της Σχολής Επιστημών
Υγείας του Πανεπιστημίου Ιωαννίνων Β. Έγκριση Κανονισμού Λειτουργίας», της υπ’ αρ. 10612/24-1-2022 (Β’  580)
απόφασης της Συγκλήτου του Πανεπιστημίου Ιωαννίνων
με θέμα: «Τροποποίηση της υπ’ αρ. 14751/7-5-2018 απόφασης της Συγκλήτου του Πανεπιστημίου Ιωαννίνων «Α.
Επανίδρυση Προγράμματος Μεταπτυχιακών Σπουδών
του Τμήματος Ιατρικής με τίτλο “Βασικές Βιοϊατρικές
Επιστήμες” της Σχολής Επιστημών Υγείας του Πανεπιστημίου Ιωαννίνων Β. Έγκριση Κανονισμού Λειτουργίας»
(Β’ 1916)» και του Κανονισμού Λειτουργίας του Π.Μ.Σ.
«Βασικές Βιοϊατρικές Επιστήμες», ως ακολούθως:
Άρθρο 1
Γενικές Διατάξεις
Το Τμήμα Ιατρικής της Σχολής Επιστημών Υγείας του
Πανεπιστημίου Ιωαννίνων συνεχίζει την οργάνωση και
λειτουργία του Προγράμματος Μεταπτυχιακών Σπουδών
(ΠΜΣ) με τίτλο «Βασικές Bιοϊατρικές Επιστήμες (ΒΒΕ)», το
οποίο επανιδρύθηκε με την υπ’ αρ. 14751 (Β’ 1916) απόφαση της Συγκλήτου και τροποποιήθηκε με την υπ’ αρ. 10612
(Β’ 580) απόφαση της Συγκλήτου, σύμφωνα με τις διατάξεις της απόφασης αυτής και την ισχύουσα νομοθεσία.
Λοιπά ζητήματα που διέπουν την οργάνωση, λειτουργία
και διαχείριση του Π.Μ.Σ., και ειδικότερα τα κριτήρια που
είναι απαραίτητα ή συνεκτιμώνται κατά τη διαδικασία
επιλογής των εισακτέων, καθώς και ο τρόπος απόδειξής
τους, ο τρόπος αξιολόγησης, η διαδικασία επιλογής των
υποψηφίων, το αναλυτικό πρόγραμμα σπουδών ανά ειδίκευση, σεμιναρίων, εργαστηρίων του Π.Μ.Σ., η εκπόνηση
Μεταπτυχιακής Διπλωματικής Εργασίας ή η διεξαγωγή
άλλων εκπαιδευτικών και ερευνητικών δραστηριοτήτων
που ορίζονται ως υποχρεωτικές για την επιτυχή ολοκλήρωση του Π.Μ.Σ., τα δικαιώματα και οι υποχρεώσεις των
φοιτητών και κάθε άλλο θέμα σχετικό με τη λειτουργία
του Προγράμματος που δεν διέπεται από τη νομοθεσία
ρυθμίζονται με τον Κανονισμό Λειτουργίας του Προγράμματος. Τη διοικητική υποστήριξη του Προγράμματος και
την απονομή διπλώματος αναλαμβάνει το Τμήμα Ιατρικής
του Πανεπιστημίου Ιωαννίνων. Το Πρόγραμμα έχει τη δυνατότητα να συνάπτει συμφωνίες συνεργασίας με ερευνη-
τικούς φορείς ή άλλους οργανισμούς για την υλοποίηση
των στόχων του, έπειτα από απόφαση της Συγκλήτου του
Πανεπιστημίου Ιωαννίνων.
Άρθρο 2
Αντικείμενο - Σκοπός - Μαθησιακά
Αποτελέσματα
Το Πρόγραμμα στοχεύει στην προαγωγή της επιστημονικής γνώσης και στην κατάρτιση επιστημόνων-ερευ-
νητών στον χώρο των βασικών βιοϊατρικών σπουδών. Οι
απόφοιτοι του ΠΜΣ θα έχουν αποκτήσει το θεωρητικό και
εμπειρικό υπόβαθρο, θα έχουν εμπεδώσει την ερευνητική
σκέψη και τις τεχνικές δεξιότητες που θα τους καθιστούν
ικανούς να απασχοληθούν σε διάφορα επαγγελματικά
και ερευνητικά πεδία που συνδέονται γενικότερα με την
εκπαίδευση, τη βασική και τη βιοϊατρική έρευνα. Ειδικότερα, ο σκοπός του Προγράμματος είναι η παροχή υψηλού
επιπέδου μεταπτυχιακής εκπαίδευσης σε Επιστημονικές
Περιοχές και σύνθετες επιστημονικές ειδικεύσεις.
Συγκεκριμένα, με βάση τα γνωστικά αντικείμενα που
υπηρετούνται στο ΠΜΣ και που θεραπεύουν τα συνεργαζόμενα μέλη ΔΕΠ και οι υπόλοιποι διδάσκοντες, όπως
Βιολογία, Βιολογική Χημεία, Βιοχημεία, Ιστολογία-Εμβρυολογία, Κλινική Χημεία, Μικροβιολογία, Φαρμακολογία,
Φυσιολογία, Bιοστατιστική, Επιδημιολογία, Κυτταρογενετική, Εφαρμοσμένη Μικροβιολογία, Εφαρμοσμένη Γενε-
τική Μηχανική, Γονιδιακή θεραπεία, Βλαστικά κύτταρα,
Μοριακή και Εφαρμοσμένη Φαρμακολογία, Φυσιολογία, Μοριακή Βιολογία, Κυτταρική Βιολογία, Μοριακή
Γενετική, Μοριακή βάση ασθενειών, in vitro και in vivo
Διαγνωστική, τους πρόσφατα ανεπτυγμένους τομείς της
Βιοϊατρικής, όπως Γονιδιωματική (Λειτουργική Γονιδιωματική, Φαρμακογονιδιωματική, Μικροβιογονιδιωματι-
κή) και Πρωτεομική, καθώς και τα επιδιωκόμενα μαθησιακά αποτελέσματα δημιουργήθηκαν τρεις ειδικεύσεις, οι
οποίες υποστηρίζονται πλήρως από το Τμήμα Ιατρικής
σε θεωρητικό ή εφαρμοσμένο επίπεδο.
Άρθρο 3
Μεταπτυχιακός Τίτλος
Το ΠΜΣ απονέμει Δίπλωμα Μεταπτυχιακών Σπουδών
(ΔΜΣ) στις Βασικές Βιοϊατρικές Επιστήμες με τις εξής
ειδικεύσεις:
1. Γενετική - Κυτταρογενετική - Γενετική Επιδημιολογία
2. Βλαστικά κύτταρα - Γονιδιακή - Κυτταρική θεραπεία
(Αναγεννητική Ιατρική)
3. Εφηρμοσμένη Βιοϊατρική (Κλινική Χημεία, Μικροβιολογία, Φαρμακολογία).
Ο τίτλος μεταφράζεται στην αγγλική γλώσσα ως
Master of Science (Msc) in Basic Biomedical Sciences.
Άρθρο 4
Κατηγορίες Εισακτέων Πτυχιούχων
Στο ΠΜΣ γίνονται δεκτοί πτυχιούχοι Τμημάτων Ιατρικής, Βιολογίας, Βιολογικών Εφαρμογών και Τεχνολογι-
ών, Βιοχημείας και Βιοτεχνολογίας, Μοριακής Βιολογίας
και Γενετικής, Χημείας, Φαρμακευτικής, Οδοντιατρικής,
Περιβάλλοντος, Γεωπονίας, Επιστήμης Τροφίμων και
Διατροφής, Κτηνιατρικής, Νοσηλευτικής, Ηλεκτρολόγων Μηχανικών και Μηχανικών Η/Υ, Κοινωνιολογίας,
Μαθηματικών, Οικονομικών, Πληροφορικής, ΤΕΦΑΑ και
Φυσικής Πανεπιστημίων της ημεδαπής και ομοταγών
αναγνωρισμένων ιδρυμάτων της αλλοδαπής, καθώς
και πτυχιούχοι Τεχνολογικών Εκπαιδευτικών Ιδρυμάτων
(ΤΕΙ) συναφούς γνωστικού αντικειμένου.
Άρθρο 5
Χρονική Διάρκεια Φοίτησης
Η χρονική διάρκεια για την απονομή του ΔΜΣ ορίζεται
σε τρία (3) ακαδημαϊκά εξάμηνα, τα οποία αντιστοιχούν
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1599/15.03.2023
σε 90 Πιστωτικές Μονάδες (ECTS). Το Πρόγραμμα απευθύνεται σε φοιτητές πλήρους φοίτησης. Η διδασκαλία
όλων των μαθημάτων γίνεται με διά ζώσης εκπαίδευση.
Σεμινάρια προσκεκλημένων ομιλητών στο πλαίσιο των
μαθημάτων δύναται να γίνονται με σύγχρονη εξ αποστάσεως εκπαίδευση.
Άρθρο 6
Πρόγραμμα Μαθημάτων
Για τη λήψη Διπλώματος Μεταπτυχιακών Σπουδών
οι φοιτητές υποχρεούνται να παρακολουθήσουν και
να εξεταστούν επιτυχώς σε έξι (6) εξαμηνιαία μαθήματα-εργαστήρια κατά τα δύο πρώτα εξάμηνα (δηλ. τρία
μαθήματα-εργαστήρια στο Α’ εξάμηνο και τρία μαθήματα-εργαστήρια στο Β’ εξάμηνο). Όλα τα μαθήματα
αντιστοιχούν στις ίδιες πιστωτικές μονάδες (7 ECTS ανά
μάθημα) και τα εργαστήρια σε 9 ECTS ανά εξάμηνο. Τα
μαθήματα-εργαστήρια κατανέμονται στα δύο πρώτα
εξάμηνα (Α’ και Β’) και πιστώνονται με τριάντα (30) πιστωτικές μονάδες (ECTS) συνολικά ανά εξάμηνο. Το Γ’
εξάμηνο διατίθεται στη συγγραφή της Διπλωματικής Εργασίας και την επιτυχή εξέταση του φοιτητή σε αυτή, και
πιστώνεται με τριάντα (30) πιστωτικές μονάδες ECTS. Το
σύνολο των πιστωτικών μονάδων ECTS που απαιτούνται
για την απονομή του ΔΜΣ ανέρχονται σε ενενήντα (90).
Το αναλυτικό πρόγραμμα των μαθημάτων ανά ειδίκευση έχει ως εξής:
ΕΙΔΙΚΕΥΣΗ 1η
Γενετική - Κυτταρογενετική - Γενετική Επιδημιολογία
α/α
Α’ ΕΞΑΜΗΝΟ
ECTS
Βιολογία - Βιολογική Χημεία
Υποχρεωτικό (Α)
Ιστολογία-Εμβρυολογία
Υποχρεωτικό (Α)
Βιοστατιστική-Επιδημιολογία
Υποχρεωτικό (Α)
Ερευνητική Μεθοδολογία - Εργαστηριακή εκπαίδευση σε
σύγχρονες τεχνικές
Υποχρεωτικό (Α)
ΣΥΝΟΛΟ
Β’ ΕΞΑΜΗΝΟ
Κυτταρογενετική
Υποχρεωτικό Ειδίκευσης (Β)
Μοριακή Επιδημιολογία
Υποχρεωτικό Ειδίκευσης (Β)
Μοριακή βάση ασθενειών του ανθρώπου, σύγχρονη ερευνητική
μεθοδολογία και Γονιδιωματική
Υποχρεωτικό Ειδίκευσης (Β)
Ερευνητική Μεθοδολογία - Εργαστηριακή εκπαίδευση σε
σύγχρονες τεχνικές
Υποχρεωτικό Ειδίκευσης (Β)
ΣΥΝΟΛΟ
Γ’ ΕΞΑΜΗΝΟ
Διπλωματική Εργασία
Υποχρεωτικό (Γ)
ΓΕΝΙΚΟ ΣΥΝΟΛΟ
ΕΙΔΙΚΕΥΣΗ 2η
Βλαστικά κύτταρα-Γονιδιακή-Κυτταρική θεραπεία (Αναγεννητική Ιατρική)
α/α
Α’ ΕΞΑΜΗΝΟ
ECTS
Βιολογία- Βιολογική Χημεία
Υποχρεωτικό (Α)
Ιστολογία-Εμβρυολογία
Υποχρεωτικό (Α)
Φυσιολογία
Υποχρεωτικό (Α)
Ερευνητική Μεθοδολογία - Εργαστηριακή εκπαίδευση
σε σύγχρονες τεχνικές
Υποχρεωτικό Ειδίκευσης (Α)
ΣΥΝΟΛΟ
Β’ ΕΞΑΜΗΝΟ
Βλαστικά κύτταρα
Ειδίκευσης (Β)
Γονιδιακή και κυτταρική θεραπεία
Ειδίκευσης (Β)
Μοριακή βάση ασθενειών του ανθρώπου, σύγχρονη
ερευνητική μεθοδολογία και γονιδιωματική
Ειδίκευσης (Β)
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1599/15.03.2023
Ερευνητική Μεθοδολογία - Εργαστηριακή εκπαίδευση
σε σύγχρονες τεχνικές
Υποχρεωτικό Ειδίκευσης (Β)
ΣΥΝΟΛΟ
Γ’ ΕΞΑΜΗΝΟ
Διπλωματική Εργασία
Υποχρεωτικό (Γ)
ΓΕΝΙΚΟ ΣΥΝΟΛΟ
ΕΙΔΙΚΕΥΣΗ 3η
Εφηρμοσμένη Βιοϊατρική (Κλινική Χημεία, Μικροβιολογία, Φαρμακολογία)
α/α
Α’ ΕΞΑΜΗΝΟ
ECTS
Βιολογία - Βιολογική Χημεία
Υποχρεωτικό (Α)
Φυσιολογία
Υποχρεωτικό (Α)
Φαρμακολογία
Υποχρεωτικό (Α)
Ερευνητική Μεθοδολογία - Εργαστηριακή εκπαίδευση
σε σύγχρονες τεχνικές
Υποχρεωτικό (Α)
ΣΥΝΟΛΟ
Β’ ΕΞΑΜΗΝΟ
Εφαρμοσμένη Μικροβιολογία
Υποχρεωτικό Ειδίκευσης (Β)
Κλινική Χημεία
Υποχρεωτικό Ειδίκευσης (Β)
Βιοχημική Φαρμακολογία και Τοξικολογία
Υποχρεωτικό Ειδίκευσης (Β)
Ερευνητική Μεθοδολογία - Εργαστηριακή εκπαίδευση
σε σύγχρονες τεχνικές
Υποχρεωτικό Ειδίκευσης (Β)
ΣΥΝΟΛΟ
Γ’ ΕΞΑΜΗΝΟ
Διπλωματική Εργασία
Υποχρεωτικό (Γ)
ΓΕΝΙΚΟ ΣΥΝΟΛΟ
Άρθρο 7
Γλώσσα Διδασκαλίας και Συγγραφής
Γλώσσα διδασκαλίας είναι η ελληνική. Η συγγραφή
της Διπλωματικής Εργασίας γίνεται στην ελληνική γλώσσα, εκτός ειδικών περιπτώσεων που η συγγραφή γίνεται
στην αγγλική γλώσσα.
Άρθρο 8
Αριθμός Εισακτέων
Ο αριθμός των εισακτέων στο ΠΜΣ ορίζεται στο ανώτατο όριο των σαράντα (40) ανά έτος.
Άρθρο 9
Προσωπικό
Για την υλοποίηση του ΠΜΣ απασχολούνται μέλη Διδακτικού Ερευνητικού Προσωπικού (ΔΕΠ) του Τμήματος Ια-
τρικής και άλλων ομοταγών Τμημάτων του Πανεπιστημίου
Ιωαννίνων ή άλλων Πανεπιστημίων της ημεδαπής. Επίσης,
στο ΠΜΣ είναι δυνατόν να απασχοληθούν και άλλες κατηγορίες διδασκόντων σύμφωνα με τις κείμενες διατάξεις.
Άρθρο 10
Υλικοτεχνική Υποδομή
Το Τμήμα Ιατρικής του Πανεπιστημίου Ιωαννίνων διαθέτει ένα συγκρότημα κτιρίων όπου στεγάζονται αί-
θουσες διδασκαλίας, εργαστήρια προπτυχιακής εκπαίδευσης, ερευνητικά εργαστήρια, υπολογιστικό κέντρο,
Γραμματεία και υπηρεσίες υποδομής για μεταπτυχιακή
εκπαίδευση. Τα βασικά Εργαστήρια του Τμήματος Ιατρικής διαθέτουν σημαντική υλικοτεχνική υποδομή, με
σύγχρονο εξοπλισμό που καλύπτει πλήρως τις ανάγκες
της εργαστηριακής άσκησης για την απόκτηση του ΔΜΣ.
Επίσης υπάρχει οργανωμένη Βιβλιοθήκη και Κέντρο Πληροφόρησης, μέσω της οποίας διατίθεται σε διδάσκοντες
και μεταπτυχιακούς φοιτητές ηλεκτρονική πρόσβαση
στα σημαντικότερα διεθνή επιστημονικά περιοδικά των
επιστημών ζωής και των συναφών επιστημών, σε τράπεζες πληροφοριών, καθώς και σε μεγάλες ελληνικές και
ξένες βιβλιοθήκες. Η πρόσβαση αυτή είναι εφικτή από
όλους τους χώρους του Πανεπιστημίου και συνεισφέρει
σημαντικά στην εκπαίδευση των μεταπτυχιακών φοιτητών.
Άρθρο 11
Διάρκεια Λειτουργίας
Το ΠΜΣ «Βασικές Βιοϊατρικές Επιστήμες» θα συνεχίσει
τη λειτουργία του έως και το ακαδημαϊκό έτος 2027-2028
με δυνατότητα παράτασης, σύμφωνα με την κείμενη νομοθεσία.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1599/15.03.2023
Άρθρο 12
Κόστος Λειτουργίας
Το ετήσιο συνολικό κόστος λειτουργίας του ΠΜΣ ανέρχεται στο ποσό των 50.000 € και αναλύεται ως εξής:
Δαπάνες μετακινήσεων
4.000,00 €
Ηλεκτρονικά διδακτικά εργαλεία κ.λπ.
3.000,00  €
Γραφική ύλη, αναλώσιμα υλικά,
εκπαιδευτικού υλικού
3.000,00 €
Γενικές δαπάνες - Συντήρηση
εξοπλισμού
5.000,00 €
Δαπάνες προβολής/δημοσιότητας
και εκδόσεων
5.000,00 €
Αναλώσιμα - Αποζημιώσεις
επικουρικού έργου από
μεταπτυχιακούς φοιτητές
30.000,00 €
ΣΥΝΟΛΟ
50.000,00 €
Το ανωτέρω κόστος λειτουργίας του ΠΜΣ δύναται
να καλυφθεί από δωρεές, χορηγίες και πάσης φύσεως
οικονομικές ενισχύσεις, κληροδοτήματα, πόρους από
ερευνητικά έργα ή προγράμματα, ιδίους πόρους του
Ανώτατου Εκπαιδευτικού Ιδρύματος (ΑΕΙ) και τον κρατικό προϋπολογισμό ή το πρόγραμμα δημοσίων επεν-
δύσεων. Δεν προβλέπονται τέλη φοίτησης.
Άρθρο 13
Μεταβατικές Διατάξεις
Οι φοιτητές που πραγματοποίησαν την εγγραφή τους
και άρχισαν τη φοίτησή τους στο ΠΜΣ μέχρι και το ακαδημαϊκό έτος 2022-2023 συνεχίζουν και ολοκληρώνουν
το Πρόγραμμα σύμφωνα με τις ισχύουσες διατάξεις.
Η λειτουργία του ΠΜΣ «Βασικές Βιοϊατρικές Επιστήμες» διέπεται από τις ρυθμίσεις του Κανονισμού Μετα-
πτυχιακών Σπουδών και της ισχύουσας νομοθεσίας.
Όσα θέματα δεν ρυθμίζονται από τον Κανονισμό του
ΠΜΣ ρυθμίζονται από τα αρμόδια όργανα.
Κανονισμός Λειτουργίας του Προγράμματος
Μεταπτυχιακών Σπουδών «Βασικές Βιοϊατρικές
Επιστήμες» του Τμήματος Ιατρικής της Σχολής
Επιστημών Υγείας του Πανεπιστημίου Ιωαννίνων
Άρθρο 1
Γενικές Διατάξεις
Ο παρών Κανονισμός Λειτουργίας καταρτίζεται σύμφωνα με τις κείμενες διατάξεις, ειδικότερα το Κεφά-
λαιο Θ’ (Μέρος Α) του ν. 4957/2022 (Α’ 141), εγκρίνεται
από τη Συνέλευση του Τμήματος Ιατρικής και μπορεί να
αναθεωρείται έως μία φορά ετησίως.
Στην οργάνωση και λειτουργία του ΠΜΣ «Βασικές Βιοϊατρικές Επιστήμες» συμμετέχουν μέλη των παρακάτω
Εργαστηρίων και Κλινικών:
Εργαστήρια:
α) Εργαστήριο Βιολογίας, Τμήμα Ιατρικής, Σχολή Επιστημών Υγείας, Πανεπιστήμιο Ιωαννίνων.
β) Eργαστήριο Bιολογικής Xημείας, Τμήμα Ιατρικής,
Σχολή Επιστημών Υγείας, Πανεπιστήμιο Ιωαννίνων.
γ) Εργαστήριο Μικροβιολογίας, Τμήμα Ιατρικής, Σχολή
Επιστημών Υγείας, Πανεπιστήμιο Ιωαννίνων
δ) Εργαστήριο Ανατομίας-Ιστολογίας-Εμβρυολογίας,
Τμήμα Ιατρικής, Σχολή Επιστημών Υγείας, Πανεπιστήμιο
Ιωαννίνων.
ε) Εργαστήριο Φαρμακολογίας, Τμήμα Ιατρικής, Σχολή
Επιστημών Υγείας, Πανεπιστήμιο Ιωαννίνων
στ) Εργαστήριο Φυσιολογίας, Τμήμα Ιατρικής, Σχολή
Επιστημών Υγείας, Πανεπιστήμιο Ιωαννίνων
ζ) Εργαστήριο Κλινικής Χημείας, Τμήμα Ιατρικής, Σχολή Επιστημών Υγείας, Πανεπιστήμιο Ιωαννίνων.
η) Εργαστήριο Υγιεινής και Επιδημιολογίας, Τμήμα Ιατρικής, Σχολή Επιστημών Υγείας, Πανεπιστήμιο Ιωαννίνων.
Κλινικές:
α) Καρδιολογίας, Τμήμα Ιατρικής, Σχολή Επιστημών
Υγείας, Πανεπιστήμιο Ιωαννίνων
β) Παιδιατρικής, Τμήμα Ιατρικής, Σχολή Επιστημών Υγείας, Πανεπιστήμιο Ιωαννίνων.
γ) Ιατρικής Γενετικής και Υποβοηθούμενης Αναπαραγωγής της Μαιευτικής-Γυναικολογίας, Τμήμα Ιατρικής,
Σχολή Επιστημών Υγείας, Πανεπιστήμιο Ιωαννίνων
δ) Ιατροδικαστικής-Τοξικολογίας, Τμήμα Ιατρικής, Σχολή Επιστημών Υγείας, Πανεπιστήμιο Ιωαννίνων
ε) Παθολογικής Ανατομίας, Τμήμα Ιατρικής, Σχολή Επιστημών Υγείας, Πανεπιστήμιο Ιωαννίνων
Άρθρο 2
Αντικείμενο και Σκοπός
Αντικείμενο του ΠΜΣ είναι η Βιοϊατρική. Σκοπός του
ΠΜΣ είναι η παροχή μεταπτυχιακής εκπαίδευσης στη
βιοϊατρική και η προετοιμασία επιστημόνων για άριστη
σταδιοδρομία στους τομείς της. Οι απόφοιτοι μπορούν
να στελεχώσουν εκπαιδευτικά ιδρύματα, τεχνολογικά
πάρκα, βιοϊατρικές εταιρείες, ερευνητικά κέντρα, ιατρικά κέντρα, νοσοκομειακά εργαστήρια και διοικητικές
υπηρεσίες βιοϊατρικού αντικειμένου.
Άρθρο 3
Μεταπτυχιακός Τίτλος Σπουδών
Tο ΠMΣ απονέμει Δίπλωμα Μεταπτυχιακών Σπουδών
(ΔΜΣ) στον τομέα των Βασικών Βιοϊατρικών Επιστημών,
με τις εξής ειδικεύσεις:
1. Γενετική - Κυτταρογενετική - Γενετική Επιδημιολογία
2. Βλαστικά κύτταρα - Γονιδιακή - Κυτταρική θεραπεία
(Αναγεννητική Ιατρική)
3. Εφηρμοσμένη Βιοϊατρική (Κλινική Χημεία, Μικροβιολογία, Φαρμακολογία).
Ο τίτλος μεταφράζεται στην αγγλική γλώσσα ως
Master of Science (Msc) in Basic Biomedical Sciences
και οι ειδικεύσεις ως ακολούθως:
1. Genetics - Cytogenetics - Genetic Epidemiology
2. Stem cells - Gene and Cell therapy (Regenerative
Medicine)
3.
Applied
Biomedicine
(Clinical
Chemistry,
Microbiology, Pharmacology)
Άρθρο 4
Όργανα Λειτουργίας του ΠMΣ
Για την οργάνωση και την εν γένει λειτουργία του ΠMΣ
αρμόδια όργανα είναι τα εξής:
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1599/15.03.2023
1. H Σύγκλητος του Πανεπιστημίου Ιωαννίνων είναι
αρμόδια για την τροποποίηση της απόφασης ίδρυσης
του ΠΜΣ, την παράταση της χρονικής διάρκειας της λειτουργίας του ΠΜΣ και την κατάργηση του ΠΜΣ.
2. H Συνέλευση του Τμήματος Ιατρικής είναι αρμόδια
για την οργάνωση, τη διοίκηση και τη διαχείριση του
ΠΜΣ και ιδίως:
α) συγκροτεί Επιτροπές για την αξιολόγηση των αιτήσεων των υποψήφιων μεταπτυχιακών φοιτητών και
εγκρίνει την εγγραφή αυτών στο ΠΜΣ,
β) αναθέτει το διδακτικό έργο στους διδάσκοντες του
ΠΜΣ,
γ) εισηγείται προς τη Σύγκλητο την τροποποίηση της
απόφασης ίδρυσης του ΠΜΣ, καθώς και την παράταση
της διάρκειας του ΠΜΣ,
δ) συγκροτεί εξεταστικές επιτροπές για την εξέταση
των διπλωματικών εργασιών των μεταπτυχιακών φοιτητών και ορίζει τον επιβλέποντα ανά εργασία,
ε) διαπιστώνει την επιτυχή ολοκλήρωση της φοίτησης,
προκειμένου να απονεμηθεί ο τίτλος του ΠΜΣ,
στ) εγκρίνει τον απολογισμό του ΠΜΣ, κατόπιν εισήγησης της Συντονιστικής Επιτροπής (ΣΕ)
Με απόφαση της Συνέλευσης του Τμήματος οι αρμοδιότητες των περ. α) και δ) δύναται να μεταβιβάζονται
στη ΣΕ του ΠΜΣ.
3. H Συντονιστική Επιτροπή του ΠMΣ «Βασικές Βιοϊατρικές Επιστήμες» απαρτίζεται από τον Διευθυντή του
ΠΜΣ και τέσσερα (4) μέλη ΔΕΠ του Τμήματος που έχουν
συναφές γνωστικό αντικείμενο με αυτό του ΠΜΣ, αναλαμβάνουν διδακτικό έργο στο ΠΜΣ και εκλέγονται από
τη Συνέλευση του Τμήματος για διετή θητεία.
Η ΣΕ είναι αρμόδια για την παρακολούθηση και τον
συντονισμό της λειτουργίας του Προγράμματος, ασκεί
τις αρμοδιότητες που προβλέπονται από τις κείμενες
διατάξεις και αποτελείται από:
- 1 μέλος ΔΕΠ από το Εργαστήριο Βιολογίας του Τμήματος Ιατρικής
- 1 μέλος ΔΕΠ από το Εργαστήριο Μικροβιολογίας του
Τμήματος Ιατρικής
- 1 μέλος ΔΕΠ από το Εργαστήριο Φαρμακολογίας του
Τμήματος Ιατρικής
- 1 μέλος ΔΕΠ από το Εργαστήριο Φυσιολογίας του
Τμήματος Ιατρικής και τον Διευθυντή του Μεταπτυχιακού Προγράμματος Σπουδών.
Η Συντονιστική Επιτροπή αποφασίζει κάθε χρόνο αν οι
συνθήκες είναι κατάλληλες για την ποιοτική εφαρμογή
του μεταπτυχιακού προγράμματος σπουδών του ΠΜΣ.
Η ενεργοποίηση ή μη μιας ειδίκευσης εξαρτάται από
τη σύμφωνη γνώμη του συντονιστή της ειδίκευσης και
της Συντονιστικής Επιτροπής.
4. Ο Διευθυντής του ΠΜΣ προεδρεύει της ΣΕ και ορίζεται, με απόφαση της Συνέλευσης του Τμήματος Ιατρικής,
για διετή θητεία με δυνατότητα ανανέωσης χωρίς περιορισμό. Είναι μέλος ΔΕΠ του Τμήματος Ιατρικής κατά προ-
τεραιότητα πρώτης βαθμίδας ή βαθμίδας αναπληρωτή
καθηγητή, είναι του ιδίου ή συναφούς γνωστικού αντικειμένου με το γνωστικό αντικείμενο του ΠΜΣ και ασκεί τα
καθήκοντα που ορίζονται στις κείμενες διατάξεις και στον
Κανονισμό Μεταπτυχιακών Σπουδών. Ο Διευθυντής του
ΠΜΣ εισηγείται στα αρμόδια όργανα του Ιδρύματος για
κάθε θέμα που αφορά στην αποτελεσματική λειτουργία
του Προγράμματος. Ο Διευθυντής, καθώς και τα μέλη της
ΣΕ δεν δικαιούνται αμοιβή ή οιαδήποτε αποζημίωση για
την εκτέλεση των αρμοδιοτήτων που τους ανατίθενται και
σχετίζεται με την εκτέλεση των καθηκόντων τους.
Άρθρο 5
Προϋποθέσεις Αποδοχής Υποψηφίων
Στο ΠMΣ γίνονται δεκτοί πτυχιούχοι των Τμημάτων
Ιατρικής, Βιολογίας, Βιολογικών Εφαρμογών και Τεχνολογιών, Βιοχημείας και Βιοτεχνολογίας, Μοριακής Βιολογίας
και Γενετικής, Χημείας, Φαρμακευτικής, Οδοντιατρικής,
Περιβάλλοντος, Γεωπονίας, Επιστήμης Τροφίμων και Διατροφής, Κτηνιατρικής, Νοσηλευτικής, Ηλεκτρολόγων
Μηχανικών και Μηχανικών Η/Υ, Κοινωνιολογίας, Μαθηματικών, Οικονομικών, Πληροφορικής, ΤΕΦΑΑ και Φυ-
σικής των Πανεπιστημίων της ημεδαπής και ομοταγών
αναγνωρισμένων ιδρυμάτων της αλλοδαπής, καθώς και
πτυχιούχοι ΤΕΙ συναφούς γνωστικού αντικειμένου.
Άρθρο 6
Επιλογή Φοιτητών
H διαδικασία επιλογής των φοιτητών έχει ως ακολούθως:
α) H ΣE του ΠMΣ ορίζει μέχρι το τέλος κάθε ακαδημαϊκού έτους τον αριθμό εισακτέων μεταπτυχιακών φοιτη-
τών για το επόμενο ακαδημαϊκό έτος. Το ανώτατο όριο
του αριθμού εισακτέων είναι 40.
β) O Διευθυντής του ΠΜΣ καταχωρίζει στην ιστοσελίδα
του Πανεπιστημίου και στην ιστοσελίδα του Τμήματος
Ιατρικής πρόσκληση εκδήλωσης ενδιαφέροντος. Αυτή
περιλαμβάνει τις προϋποθέσεις υποβολής υποψηφιοτήτων, τα δικαιολογητικά που πρέπει να υποβληθούν και
την καταληκτική ημερομηνία υποβολής τους. H τελευταία
θα πρέπει να εκτείνεται χρονικά με τέτοιο τρόπο, ώστε να
επιτρέπει στους φοιτητές που αποφοιτούν την περίοδο
Ιουνίου και Σεπτεμβρίου να υποβάλλουν αίτηση.
γ) Τα απαιτούμενα δικαιολογητικά υποψηφιοτήτων
περιλαμβάνουν αντίγραφο πτυχίου, αναλυτική βαθμολογία, βιογραφικό σημείωμα τεκμηριωμένο με τα σχετικά
δικαιολογητικά, πιστοποιητικό
γνώσης της αγγλικής γλώσσας, πιστοποιητικό γνώσης
της ελληνικής γλώσσας για αλλοδαπούς, δύο συστατικές
επιστολές και αίτηση.
δ) Η επιλογή των υποψηφίων γίνεται μετά από αξιολόγηση του φακέλου υποψηφιότητας και διεξαγωγή
συνέντευξης.
Συγκεκριμένα, η επιλογή των μεταπτυχιακών φοιτητών γίνεται από Επιτροπή για την αξιολόγηση των
αιτήσεων, η οποία συγκροτείται από τη από τη ΣΕ και
ανακοινώνεται όχι αργότερα από τις 30 Σεπτεμβρίου,
με βάση τα εξής κριτήρια:
1. Συνέντευξη, με συντελεστή βαρύτητας 40%.
2. Γενικός βαθμός πτυχίου, με συντελεστή βαρύτητας
20%.
3. Άλλα στοιχεία του βιογραφικού (ερευνητική εμπειρία, προϋπηρεσίες, συνάφεια προπτυχιακών σπουδών,
βαθμολογία στα προπτυχιακά μαθήματα που είναι
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1599/15.03.2023
σχετικά με τα μαθήματα του ΠΜΣ, επίδοση σε Διπλωματική Εργασία, όπου αυτή προβλέπεται στο προπτυχιακό
επίπεδο), με συντελεστή βαρύτητας 20%.
4. Γνώση της αγγλικής γλώσσας, επιπέδου τουλάχιστον
Β2, με συντελεστή βαρύτητας 15%. Η επαρκής γνώση
της Αγγλικής τεκμηριώνεται με την κατάθεση πιστοποιητικού όλων των πιστοποιημένων φορέων που γίνονται
αποδεκτοί από το ΑΣΕΠ. Οι υποψήφιοι που δεν έχουν τα
απαραίτητα αποδεικτικά στοιχεία αναφορικά με τη γνώση της αγγλικής ή ελληνικής γλώσσας εξετάζονται από
τη ΣΕ με προφορική εξέταση: μία σύντομη συνέντευξη
και ανάγνωση, περίληψη και σχολιασμό ενός μικρού κειμένου, με δυνατότητα προετοιμασίας 2-3 λεπτών.
5. Γνώση ηλεκτρονικών υπολογιστών, με συντελεστή
βαρύτητας 5%.
ε) Ο πίνακας επιτυχόντων καταρτίζεται από τη Συντονιστική Επιτροπή και επικυρώνεται από τη Συνέλευση
του Τμήματος.
Άρθρο 7
Εγγραφή Φοιτητών
H φοιτητική ιδιότητα αποκτάται με την εγγραφή στο
ΠMΣ. Άπαντες οι φοιτητές υποχρεούνται να είναι πλήρους φοίτησης και υποχρεούνται να εγγραφούν μέχρι τις
30 Σεπτεμβρίου ή την ημερομηνία που ανακοινώνεται
από τη Συντονιστική Επιτροπή.
Κάθε Μεταπτυχιακός Φοιτητής με την εγγραφή του
στο Πρόγραμμα: α) αποδέχεται τους όρους φοίτησης
σύμφωνα με την κείμενη νομοθεσία και τον εσωτερικό
κανονισμό λειτουργίας του Προγράμματος Μεταπτυχιακών Σπουδών και αναγνωρίζει το δικαίωμα της Συντο-
νιστικής Επιτροπής να εισηγηθεί προς τη Συνέλευση του
Τμήματος να αποφασίσει τη διαγραφή του σε περίπτωση
οριστικής αποτυχίας, και β) αποδέχεται τις υποχρεώσεις
που καθορίζει κάθε διδάσκων για τη διδακτική και βαθμολογική διαχείριση του μαθήματος που διδάσκει στο
πλαίσιο του Προγράμματος.
Άρθρο 8
Πρόγραμμα Μαθημάτων
Για τη λήψη του Διπλώματος Μεταπτυχιακών Σπουδών
οι φοιτητές υποχρεούνται να παρακολουθήσουν και να
εξεταστούν επιτυχώς σε έξι (6) εξαμηνιαία μαθήματα
κατά τα δύο πρώτα εξάμηνα (δηλ. τρία μαθήματα στο
Α’ εξάμηνο και τρία μαθήματα στο Β’ εξάμηνο). Όλα τα
μαθήματα αντιστοιχούν στις ίδιες πιστωτικές μονάδες
(7 ECTS ανά μάθημα). Ταυτόχρονα εκπαιδεύονται στα
εργαστήρια σε σύγχρονες τεχνικές με ευθύνη του επιβλέποντος Καθηγητή και του επικουρικού μέλους που
ανήκει στην κατηγορία PhD/PhD researcher (9 ECTS όλη
η ομάδα των εργαστηρίων). Τα μαθήματα και τα εργαστήρια κατανέμονται στα δύο πρώτα εξάμηνα (Α’ και Β’)
και πιστώνονται συνολικά με τριάντα (30) πιστωτικές
μονάδες (ECTS) ανά εξάμηνο.
Το Γ’ εξάμηνο διατίθεται για τη συγγραφή της Διπλωματικής Εργασίας και την επιτυχή εξέταση του φοιτητή
σε αυτήν και πιστώνεται με τριάντα (30) πιστωτικές μονάδες ECTS. Το σύνολο των πιστωτικών μονάδων ECTS
που απαιτούνται για την απονομή του ΔΜΣ ανέρχονται
σε ενενήντα (90).
Αναλυτικότερα το πρόγραμμα σπουδών του ΠΜΣ που
αναφέρεται στη θεωρητική διδασκαλία περιλαμβάνει τα
παρακάτω μαθήματα:
Υποχρεωτικά Βασικά Μαθήματα Α’ Εξαμήνου (Α’ )
α) Βιολογία-Βιολογική Χημεία
β) Ιστολογία-Εμβρυολογία
γ) Βιοστατιστική-Επιδημιολογία
δ) Φυσιολογία
ε) Φαρμακολογία
Υποχρεωτικά Μαθήματα Ειδίκευσης Β’ εξαμήνου (Β’ )
α) Κυτταρογενετική
β) Μοριακή Επιδημιολογία
γ) Μοριακή βάση ασθενειών του ανθρώπου, σύγχρονη
ερευνητική μεθοδολογία και Γονιδιωματική
δ) Βλαστικά Κύτταρα
ε) Γονιδιακή και κυτταρική θεραπεία
στ) Εφαρμοσμένη Μικροβιολογία
ζ) Κλινική Χημεία
η) Βιοχημική Φαρμακολογία και Τοξικολογία
Επίσης στα 2 πρώτα εξάμηνα προστίθενται εργαστήρια με τον τίτλο: «Ερευνητική Μεθοδολογία- Εργαστη-
ριακή εκπαίδευση σε σύγχρονες τεχνικές».
Το αναλυτικό πρόγραμμα των μαθημάτων ανά ειδίκευση έχει ως εξής:
ΕΙΔΙΚΕΥΣΗ 1η
Γενετική - Κυτταρογενετική - Γενετική Επιδημιολογία
α/α
Α’ ΕΞΑΜΗΝΟ
ECTS
Βιολογία - Βιολογική Χημεία
Υποχρεωτικό (Α)
Ιστολογία-Εμβρυολογία
Υποχρεωτικό (Α)
Βιοστατιστική-Επιδημιολογία
Υποχρεωτικό (Α)
Ερευνητική Μεθοδολογία - Εργαστηριακή εκπαίδευση σε
σύγχρονες τεχνικές
Υποχρεωτικό (Α)
ΣΥΝΟΛΟ
Β’ ΕΞΑΜΗΝΟ
Κυτταρογενετική
Υποχρεωτικό Ειδίκευσης (Β)
Μοριακή Επιδημιολογία
Υποχρεωτικό Ειδίκευσης (Β)
Μοριακή βάση ασθενειών του ανθρώπου, σύγχρονη ερευνητική
μεθοδολογία και γονιδιωματική
Υποχρεωτικό Ειδίκευσης (Β)
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1599/15.03.2023
Ερευνητική Μεθοδολογία - Εργαστηριακή εκπαίδευση σε
σύγχρονες τεχνικές
Υποχρεωτικό Ειδίκευσης (Β)
ΣΥΝΟΛΟ
Γ’ ΕΞΑΜΗΝΟ
Διπλωματική Εργασία
Υποχρεωτικό (Γ)
ΓΕΝΙΚΟ ΣΥΝΟΛΟ
ΕΙΔΙΚΕΥΣΗ 2η
Βλαστικά κύτταρα - Γονιδιακή - Κυτταρική θεραπεία (Αναγεννητική Ιατρική)
α/α
Α’ ΕΞΑΜΗΝΟ
ECTS
Βιολογία- Βιολογική Χημεία
Υποχρεωτικό (Α)
Ιστολογία-Εμβρυολογία
Υποχρεωτικό (Α)
Φυσιολογία
Υποχρεωτικό (Α)
Ερευνητική Μεθοδολογία - Εργαστηριακή εκπαίδευση σε
σύγχρονες τεχνικές
Υποχρεωτικό Ειδίκευσης (Α)
ΣΥΝΟΛΟ
Β’ ΕΞΑΜΗΝΟ
Βλαστικά κύτταρα
Ειδίκευσης (Β)
Γονιδιακή και κυτταρική θεραπεία
Ειδίκευσης (Β)
Μοριακή βάση ασθενειών του ανθρώπου, σύγχρονη ερευνητική
μεθοδολογία και γονιδιωματική
Ειδίκευσης (Β)
Ερευνητική Μεθοδολογία - Εργαστηριακή εκπαίδευση σε
σύγχρονες τεχνικές
Υποχρεωτικό Ειδίκευσης (Β)
ΣΥΝΟΛΟ
Γ’ ΕΞΑΜΗΝΟ
Διπλωματική Εργασία
Υποχρεωτικό (Γ)
ΓΕΝΙΚΟ ΣΥΝΟΛΟ
ΕΙΔΙΚΕΥΣΗ 3η
Εφηρμοσμένη Βιοϊατρική (Κλινική Χημεία, Μικροβιολογία, Φαρμακολογία)
α/α
Α’ ΕΞΑΜΗΝΟ
ECTS
Βιολογία - Βιολογική Χημεία
Υποχρεωτικό (Α)
Φυσιολογία
Υποχρεωτικό (Α)
Φαρμακολογία
Υποχρεωτικό (Α)
Ερευνητική Μεθοδολογία - Εργαστηριακή εκπαίδευση σε
σύγχρονες τεχνικές
Υποχρεωτικό (Α)
ΣΥΝΟΛΟ
Β’ ΕΞΑΜΗΝΟ
Εφαρμοσμένη Μικροβιολογία
Υποχρεωτικό Ειδίκευσης (Β)
Κλινική Χημεία
Υποχρεωτικό Ειδίκευσης (Β)
Βιοχημική Φαρμακολογία και Τοξικολογία
Υποχρεωτικό Ειδίκευσης (Β)
Ερευνητική Μεθοδολογία - Εργαστηριακή εκπαίδευση σε
σύγχρονες τεχνικές
Υποχρεωτικό Ειδίκευσης (Β)
ΣΥΝΟΛΟ
Γ’ ΕΞΑΜΗΝΟ
Διπλωματική Εργασία
Υποχρεωτικό (Γ)
ΓΕΝΙΚΟ ΣΥΝΟΛΟ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1599/15.03.2023
Η χρονική διάρκεια ανάπτυξης των δραστηριοτήτων
αυτών εκτείνεται σε τρία εξάμηνα για τον κύκλο σπουδών που οδηγεί σε Δίπλωμα Μεταπτυχιακών Σπουδών.
Η θεωρητική διδασκαλία και η πρακτική άσκηση καλύπτουν τα δύο πρώτα εξάμηνα, δηλαδή το Α’ και το
Β’ εξάμηνο. Στο Γ’ εξάμηνο οι υποψήφιοι καλούνται
να συγγράψουν, σε συνεργασία με τον επιβλέποντα
και τα άλλα 2 μέλη της επιτροπής, η οποία λειτουργεί και ως συμβουλευτική επιτροπή, τη Διπλωματική
Εργασία, στην οποία θα γίνεται θεωρητική ανάλυση
του θέματος και περιγραφή της πρακτικής εξάσκησης
και μεθοδολογίας που διδάχθηκαν στα δύο πρώτα
εξάμηνα.
Κατά τη διάρκεια των ανωτέρω εξαμήνων οι φοιτητές,
εκτός από την παρακολούθηση των μαθημάτων, ενημερώνονται για τις δραστηριότητες των ερευνητικών
ομάδων που συμμετέχουν στο ΠΜΣ, καθώς και για τις
επιστημονικές θεματικές που απασχολούν τα μέλη ΔΕΠ
του ΠΜΣ. Η ενημέρωση αυτή πραγματοποιείται με επισκέψεις στα αντίστοιχα εργαστήρια και εκμάθηση της
μεθοδολογίας. Αυτό έχει ως στόχο την εξοικείωση των
φοιτητών με τα τρέχοντα ερευνητικά προγράμματα, έτσι
ώστε η μελλοντική επιλογή τους να στηρίζεται στη βασική γνώση των αντικειμένων.
Τα συνολικά ECTS του Προγράμματος είναι 90 με κατανομή 30 ECTS ανά εξάμηνο, τα οποία δικαιολογούνται
από τις κάτωθι δραστηριότητες των φοιτητών.
Α’ Εξάμηνο: 30 ECTS
1. Διδασκαλία μαθημάτων που αποτελούν τα βασικά
υποχρεωτικά μαθήματα μιας ειδίκευσης.
2. Πρακτική άσκηση στα εργαστήρια.
3. Σεμινάρια ερευνητικής ενημέρωσης.
4. Σεμινάρια βιβλιογραφικής ενημέρωσης.
5. Παρακολούθηση τεχνικών μεθόδων που εφαρμόζονται στα εργαστήρια των μελών ΔΕΠ.
6. Παρουσίαση σεμιναρίων βιβλιογραφικού ενδιαφέροντος από τους μεταπτυχιακούς φοιτητές.
Β’ Εξάμηνο: 30 ECTS
1. Διδασκαλία υποχρεωτικών μαθημάτων που οδηγούν σε μία ειδίκευση.
2. Πρακτική άσκηση στα εργαστήρια.
3. Σεμινάρια ερευνητικής ενημέρωσης.
4. Σεμινάρια βιβλιογραφικής ενημέρωσης.
5. Παρακολούθηση τεχνικών μεθόδων που εφαρμόζονται στα εργαστήρια των μελών ΔΕΠ.
6. Παρουσίαση σεμιναρίων βιβλιογραφικού ενδιαφέροντος από τους μεταπτυχιακούς φοιτητές.
Γ’ Εξάμηνο: 30 ECTS
1. Συγγραφή της Διπλωματικής Εργασίας.
2. Παρουσίαση της Διπλωματικής Εργασίας.
Η συγγραφή της Διπλωματικής Εργασίας των μεταπτυχιακών φοιτητών εντάσσεται χρονικά στο τρίτο εξάμηνο
σπουδών και εκπονείται υπό την επίβλεψη ενός εκ των
διδασκόντων σε συγκεκριμένο αντικείμενο, ολοκληρώνεται κατ’ ελάχιστον στο χρονικό περιθώριο ενός εξα-
μήνου και επιλέγεται από τον μεταπτυχιακό φοιτητή
κατόπιν συνεννόησης με τους προτείνοντες τα θέματα
διδάσκοντες. Ανάλογα με τον αριθμό των μεταπτυχιακών
φοιτητών, η Συντονιστική Επιτροπή προτείνει τον αριθμό
θεμάτων που μπορεί να καταθέσει κάθε διδάσκων και
κατανέμει τους μεταπτυχιακούς φοιτητές.
Η συγγραφή περιλαμβάνει:
α) τη θεωρητική επιστημονική προσέγγιση και ανάλυση του θέματος της Διπλωματικής Εργασίας και
β) την περιγραφή της μεθοδολογίας που έχει μάθει ο
εκπαιδευόμενος στα εργαστήρια.
Μετά από δημόσια «υποστήριξη» της Διπλωματικής
Εργασίας από τον υποψήφιο ενώπιον της εξεταστικής
επιτροπής, γίνεται αξιολόγηση, όπως περιγράφεται κατωτέρω.
Άρθρο 9
Παρακολούθηση - Εξετάσεις - Αξιολόγηση της
Απόδοσης
α) H χρονική διάρκεια των εκπαιδευτικών εξαμήνων
του ΠMΣ ορίζεται σε (15) εργάσιμες εβδομάδες από τις
οποίες οι δεκατρείς (13) για μαθήματα και οι δύο (2) για
εξετάσεις.
β) Εάν για διάφορους λόγους δεν πραγματοποιηθούν
δέκα εβδομάδες διδασκαλίας ή 25 ώρες διδασκαλίας
ανά εξαμηνιαίο μάθημα, τότε αυτό επαναλαμβάνεται.
γ) Ένα θεωρητικό μάθημα υπολογίζεται ότι έχει διδαχθεί, εφόσον έχει πραγματοποιηθεί το 100% των προ-
βλεπόμενων ωρών διδασκαλίας. Με σκοπό να μη χαθούν
διδακτικές εβδομάδες, εάν συγκεκριμένη ημερομηνία
μαθημάτων συμπέσει με επίσημη αργία ή άλλο κώλυμα, τα μαθήματα μεταφέρονται σε άλλη ημερομηνία
μετά από συμφωνία διδάσκοντος και μεταπτυχιακών
φοιτητών.
δ) H συμμετοχή των μεταπτυχιακών φοιτητών στα μαθήματα είναι υποχρεωτική. Διαπίστωση της παρακολού-
θησης σε ποσοστό μικρότερο του 80% των διδαχθεισών
ωρών τους στερεί το δικαίωμα εξέτασης και οδηγεί στην
επανάληψη παρακολούθησης του μαθήματος.
ε) Προβλήματα σχετικά με την παρακολούθηση των
μαθημάτων αντιμετωπίζονται κατά περίπτωση σε πρώτο βαθμό από τον διδάσκοντα και σε δεύτερο βαθμό
από τον Διευθυντή και τη Συντονιστική Επιτροπή του
ΠMΣ.
στ) Ζητήματα υγείας ή άλλων κοινωνικών ή οικογενειακών προβλημάτων, τα οποία δυσχεραίνουν την
ανελλιπή συμμετοχή του μεταπτυχιακού φοιτητή,
επιλύονται στη Συντονιστική Επιτροπή του ΠMΣ μετά
από σχετική αίτηση του φοιτητή και συνεννόηση με
τον διδάσκοντα.
ζ) Οι εξετάσεις των μαθημάτων γίνονται στο τέλος των
μαθημάτων κάθε εξαμήνου. Οι επανεξετάσεις αποτυχόντων φοιτητών καθορίζονται σε συνεργασία με τον
υπεύθυνο του αντίστοιχου μαθήματος και μπορούν να
γίνουν το αργότερο μέχρι το τέλος του εξαμήνου που
ακολουθεί.
η) O κάθε διδάσκων διορθώνει τις δικές του ερωτήσεις,
ο δε τελικός βαθμός εξάγεται ως μέσος όρος της βαθμολογίας κάθε διδάσκοντος και κατατίθεται στη γραμματεία
του Προγράμματος από τον υπεύθυνο του μαθήματος.
θ) O φοιτητής οφείλει να επιτύχει σε όλα τα εξεταζόμενα θεωρητικά μαθήματα πριν από την παρουσίαση
της Διπλωματικής Εργασίας.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1599/15.03.2023
Άρθρο 10
Διδάσκοντες - Συντονισμός Διδασκαλίας και
Ειδικεύσεων
1. Το διδακτικό έργο των μαθημάτων του Α’ και Β’ εξαμήνου του ΠΜΣ ανατίθεται στις ακόλουθες κατηγορίες
διδασκόντων:
α) μέλη Διδακτικού Ερευνητικού Προσωπικού (ΔΕΠ)
και Εργαστηριακού Διδακτικού Προσωπικού (ΕΔΙΠ)
(κάτοχοι διδακτορικού διπλώματος) κατά κύριο λόγο
των ιδρυτικών Εργαστηρίων (Εργαστήριο Βιολογίας
Τμήματος Ιατρικής, Εργαστήριο Βιολογικής Χημείας
Τμήματος Ιατρικής, Εργαστήριο Μικροβιολογίας Τμήματος Ιατρικής, Εργαστήριο Ανατομίας-Ιστολογίας Τμή-
ματος Ιατρικής, Εργαστήριο Φαρμακολογίας Τμήματος
Ιατρικής, Εργαστήριο Φυσιολογίας Τμήματος Ιατρικής,
Εργαστήριο Κλινικής Χημείας Τμήματος Ιατρικής, Εργαστήριο Παθολογικής Ανατομίας Τμήματος Ιατρικής), του
Τμήματος Ιατρικής, άλλων Τμημάτων του Πανεπιστημίου
Ιωαννίνων ή άλλων Πανεπιστημίων της ημεδαπής,
β) ομότιμους Καθηγητές ή αφυπηρετήσαντα μέλη ΔΕΠ
του Τμήματος ή άλλων Τμημάτων του ιδίου ή άλλου ΑΕΙ,
γ) συνεργαζόμενους καθηγητές,
δ) εντεταλμένους διδάσκοντες,
ε) επισκέπτες καθηγητές ή επισκέπτες ερευνητές,
στ) ερευνητές και ειδικούς λειτουργικούς επιστήμονες
ερευνητικών και τεχνολογικών φορέων του άρθρου 13Α
του ν. 4310/2014 (Α’ 258) ή λοιπών ερευνητικών κέντρων
και ινστιτούτων της ημεδαπής ή αλλοδαπής,
ζ) επιστήμονες αναγνωρισμένου κύρους, οι οποίοι
διαθέτουν εξειδικευμένες γνώσεις και σχετική εμπειρία
στο γνωστικό αντικείμενο του ΠΜΣ.
2. Για κάθε μάθημα ορίζεται ο υπεύθυνος του μαθήματος και ο αναπληρωτής του με απόφαση της Συντονιστι-
κής Επιτροπής ή μετά από πρόταση του συντονιστή της
ειδίκευσης και απόφαση της ΣΕ. Ο υπεύθυνος καταρτίζει
το ωρολόγιο πρόγραμμα και καθορίζει τις εξεταστικές
διαδικασίες.
3. Για κάθε ειδίκευση ορίζεται από τη ΣΕ ο Συντονιστής και ο αναπληρωτής του. Αυτός έχει την ευθύνη
για την ενεργοποίηση της ειδίκευσης της οποίας προΐσταται και για αυτήν καταθέτει πρόταση λειτουργίας
της κάθε χρόνο στη Συντονιστική Επιτροπή. Επίσης,
προτείνει στη Συντονιστική Επιτροπή την αναπλήρωση της θέσης υπεύθυνου μαθήματος της ειδίκευσης
που για οποιονδήποτε λόγο έμεινε κενή. Τέλος, έχει την
ευθύνη για την ολοκλήρωση όλου του προγράμματος
της ειδίκευσης.
Άρθρο 11
Επιβλέπων Διπλωματικής Εργασίας - Αξιολόγηση
της Απόδοσης
α) Για κάθε μεταπτυχιακό φοιτητή του ΠΜΣ, ορίζεται
από τη Συνέλευση του Τμήματος Ιατρικής, ύστερα από
πρόταση της Συντονιστικής Επιτροπής, ένα μέλος ΔΕΠ
ή ΕΔΙΠ (κάτοχος διδακτορικού διπλώματος) ή ομότιμος
καθηγητής ή αφυπηρετήσαν μέλος ΔΕΠ του Τμήματος
ή άλλων Τμημάτων του ιδίου ή άλλου ΑΕΙ ή ερευνητής,
που ανήκει στους διδάσκοντες, ως επιβλέπων της διπλωματικής του εργασίας.
Η Συνέλευση του Τμήματος Ιατρικής, ύστερα από
αίτηση του υποψηφίου (στην οποία αναγράφεται ο
προτεινόμενος τίτλος της Διπλωματικής Εργασίας, ο
προτεινόμενος επιβλέπων και επισυνάπτεται περίληψη
της προτεινόμενης εργασίας) προς τη Συντονιστική Επιτροπή και μετά από σχετική πρόταση της Συντονιστικής
Επιτροπής, ορίζει ένα μέλος ΔΕΠ ή ΕΔΙΠ (κάτοχο διδακτορικού διπλώματος) ή ομότιμο καθηγητή ή αφυπη-
ρετήσαν μέλος ΔΕΠ του Τμήματος ή άλλων Τμημάτων
του ιδίου ή άλλου ΑΕΙ ή ερευνητή, που ανήκει στους
διδάσκοντες, ως επιβλέποντα της Διπλωματικής του
Εργασίας και συγκροτεί τριμελή εξεταστική επιτροπή
για την έγκριση της Διπλωματικής Εργασίας. Ένα από τα
μέλη της εξεταστικής επιτροπής είναι και ο επιβλέπων.
Τα μέλη της εξεταστικής επιτροπής ορίζονται με βάση τη
συγγένεια των επιστημονικών ενδιαφερόντων τους προς
το θέμα της Διπλωματικής Εργασίας του υποψηφίου.
β) H αξιολόγηση της απόδοσης των μεταπτυχιακών
φοιτητών στις γραπτές εξετάσεις των θεωρητικών μαθημάτων γίνεται με βάση τη δεκαβάθμια κλίμακα και
με ακρίβεια 0,5.
γ) Μετά από την επιτυχή εξέταση στο σύνολο των
μαθημάτων και την ολοκλήρωση της συγγραφής της
Διπλωματικής Εργασίας, ο υποψήφιος αναπτύσσει δημόσια τις μεθόδους που έμαθε και το θέμα που πραγμα-
τεύτηκε στην ειδίκευση που ακολούθησε.
Η βαθμολόγηση της Διπλωματικής Εργασίας γίνεται
από την τριμελή εξεταστική επιτροπή της παρ. α) του
άρθρου 11. Ο τελικός βαθμός προκύπτει από τον μέσο
όρο της βαθμολογίας όλων των βαθμολογητών. Απαιτείται βαθμολογία τουλάχιστον 5.
δ) Ο βαθμός του Διπλώματος Μεταπτυχιακών Σπουδών
υπολογίζεται ως το άθροισμα των γινομένων του βαθμού
κάθε μαθήματος επί τα αντίστοιχα ECTS, διαιρούμενο με
το σύνολο των ECTS. Στην έννοια του μαθήματος περιλαμβάνεται κάθε είδους ερευνητική και εκπαιδευτική
δραστηριότητα, στην οποία αποδίδονται μονάδες ECTS.
Πίνακας 1
Τελική Κλιμάκωση της Βαθμολογικής Αξιολόγησης
Βαθμός
Αξιολόγηση
8,5-10
Άριστα
6,5-8,5 (μη συμπεριλαμβανομένου)
Λίαν καλώς
5,0-6,5 (μη συμπεριλαμβανομένου)
Καλώς
2, 3 και 4
Μετρίως
0 και 1
Κακώς
Προβιβάσιμος βαθμός είναι το 5 και οι μεγαλύτεροί
του.
ε) Η έκδοση βεβαιώσεων και πιστοποιητικών αποτελεί
ευθύνη του Διευθυντή του ΠΜΣ και της Γραμματείας του
Τμήματος Ιατρικής του Πανεπιστημίου Ιωαννίνων που
έχει τη διοικητική υποστήριξη του προγράμματος.
Άρθρο 12
Διαδικασία Απονομής Διπλώματος
Μεταπτυχιακών Σπουδών
α) Για την απονομή του Διπλώματος Μεταπτυχιακών Σπουδών απαιτείται η επιτυχής εξέταση στα
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1599/15.03.2023
προβλεπόμενα από το οικείο πρόγραμμα μαθήματα, σε
συνδυασμό με τη συμμετοχή του μεταπτυχιακού φοιτητή στο σύνολο των εκπαιδευτικών δραστηριοτήτων που
έχουν ειδικά οριστεί γι’ αυτόν, καθώς επίσης και με την
επιτυχή υποστήριξη της Διπλωματικής Εργασίας.
β) Ο υποψήφιος υποχρεούται να καταθέσει τη Διπλωματική Εργασία στη Βιβλιοθήκη και Κέντρο Πληροφό-
ρησης του Πανεπιστημίου Ιωαννίνων σε όσα αντίτυπα
ορίζουν οι σχετικές αποφάσεις και να προσκομίσει σχετική βεβαίωση στη Γραμματεία του Τμήματος Ιατρικής.
Επιπλέον, θα πρέπει να καταθέσει τέσσερα (4) αντίτυπα,
καθώς και το τελικό κείμενο σε ηλεκτρονική μορφή, στον
Διευθυντή του ΠΜΣ.
γ) Η ανώτατη επιτρεπτή χρονική διάρκεια φοίτησης
ενός μεταπτυχιακού φοιτητή από την ημερομηνία της
εγγραφής του έως την ημερομηνία λήψης διπλώματος
μεταπτυχιακών σπουδών ορίζεται σε 3 πλήρη ημερολογιακά έτη ή 6 εξάμηνα (δηλαδή 2ν όπου ν=3). Συνεπώς, 3
εξάμηνα είναι ο ελάχιστος χρόνος σπουδών που οδηγεί
σε Δίπλωμα Μεταπτυχιακών Σπουδών.
δ) Σε εξαιρετικές περιπτώσεις, όταν συντρέχουν σοβαροί
λόγοι υγείας ή άλλων κοινωνικών ή οικογενειακών προβλημάτων, είναι δυνατή η παράταση του ανώτατου χρόνου
απόκτησης ΔΜΣ, κατόπιν αιτιολογημένης αίτησης του
υποψηφίου, με την προϋπόθεση ότι θα υπάρχει σύμφωνη
γνώμη του επιβλέποντος και σχετική απόφαση της ΣΕ.
ε) Οι μεταπτυχιακοί φοιτητές δύνανται να ζητήσουν
προσωρινή αναστολή φοίτησης διάρκειας το ανώτερο
δύο (2) ακαδημαϊκών εξαμήνων για λόγους υγείας, οικονομικούς, οικογενειακούς και ερευνητικούς.
Άρθρο 13
Αλλαγή Θέματος - Διακοπή Συνεργασίας Αλλαγή Επιβλέποντα
α) Υπάρχει δυνατότητα αλλαγής ειδίκευσης σε αποκλειστική προθεσμία δύο μηνών από την έναρξη των
μαθημάτων ή θέματος της Διπλωματικής Εργασίας μέσα
σε αποκλειστική προθεσμία δύο μηνών από την κατάθεση του θέματος στη Γραμματεία του Τμήματος, εκτός
ειδικών συνθηκών, όπου αναλαμβάνει την επίλυση του
θέματος η Συντονιστική Επιτροπή. Απαιτείται αίτηση είτε
του υποψηφίου είτε του επιβλέποντα προς τη Γραμματεία του ΠΜΣ και έγκριση από τη Συνέλευση του Τμή-
ματος, μετά από εισήγηση της ΣE.
β) Δίνεται, επίσης, η δυνατότητα τόσο στον επιβλέποντα καθηγητή να αποσύρεται από την επίβλεψη Διπλω-
ματικής Εργασίας, όσο και στον υποψήφιο να αλλάξει
επιβλέποντα καθηγητή, εάν συντρέχει ένας από τους
εξής λόγους: (i) αποχώρηση από την υπηρεσία του επιβλέποντα για οποιονδήποτε λόγο, (ii) αποχώρηση του
επιβλέποντα καθηγητή από το ΠΜΣ, (iii) διαπίστωση εκ
μέρους του επιβλέποντα ή του υποψηφίου ότι δεν είναι
δυνατή η συνεργασία.
Απαιτείται αίτηση εκ μέρους είτε του επιβλέποντα είτε
του υποψηφίου προς τη Γραμματεία του Προγράμματος.
Μετά δε από εισήγηση της ΣE αποφασίζει σχετικά η Συνέλευση του Τμήματος.
γ) Σε περίπτωση ορισμού νέου επιβλέποντα, ο υποψήφιος μπορεί να συνεχίσει το προηγούμενο θέμα έρευνας,
μόνο εάν συμφωνεί εγγράφως ο προηγούμενος επιβλέπων καθηγητής. Όλες οι παραπάνω αλλαγές εκτός από
την περίπτωση αποχώρησης του μέλους ΔEΠ από την
υπηρεσία, μπορούν να γίνουν σε χρονικό διάστημα δύο
μηνών από την κατάθεση του θέματος στη Γραμματεία.
Μετά το διάστημα αυτό καμία τέτοια μεταβολή δεν δικαιολογείται, εκτός ειδικών συνθηκών, όπου αναλαμβάνει
την επίλυση του θέματος η Συντονιστική Επιτροπή.
Άρθρο 14
Καθήκοντα Διδασκόντων
Κάθε διδάσκων στο Πρόγραμμα θα πρέπει:
α) Να εξαντλεί τις υπάρχουσες προϋποθέσεις και δυνατότητες και να ανευρίσκει πρόσθετες, ώστε η λειτουργία
του Προγράμματος να είναι συνεχής και παραγωγική.
β) Να κατανοεί τη βασική αρχή ότι επίκεντρο ενός
σύγχρονου μεταπτυχιακού προγράμματος είναι η υπό
διαμόρφωση προσωπικότητα του υποψήφιου επιστήμονα και ο σεβασμός της χωρίς όρους και διακρίσεις.
γ) Να είναι προσιτός με τους μεταπτυχιακούς φοιτητές
και να παρέχει χωρίς διακρίσεις τις γνώσεις και τις εμπειρίες του στον βωμό της επιτυχούς πορείας των υποψή-
φιων νέων επιστημόνων στις σπουδές τους.
δ) Να παρουσιάζει σαφές σχέδιο μαθήματος με οδηγίες, βιβλιογραφία και εμπλουτισμένο θεματολόγιο.
ε) Να διευκολύνει τους μεταπτυχιακούς φοιτητές στην
επικοινωνία τους με όλους τους διδάσκοντες και, εάν
είναι δυνατόν, με τις ερευνητικές τους δραστηριότητες
για να αποκτούν πρόσθετες πολύπλευρες εμπειρίες από
επιστήμονες διαφορετικών γνωστικών αντικειμένων.
στ) Να ενημερώνει τη Συντονιστική Επιτροπή του
ΠMΣ σε περίπτωση που για οποιονδήποτε λόγο αδυνατεί να αναλάβει την επίβλεψη ενός μεταπτυχιακού
φοιτητή, ώστε η επίβλεψη να ανατίθεται σε άλλον διδάσκοντα.
Άρθρο 15
Υποχρεώσεις και Δικαιώματα Φοιτητών
Υποχρεώσεις μεταπτυχιακών φοιτητών
Κάθε μεταπτυχιακός φοιτητής θα πρέπει να είναι σε
θέση να κατανοεί και να αποδέχεται εν δυνάμει τις εξής
βασικές προϋποθέσεις της συμμετοχής του στο Πρόγραμμα Μεταπτυχιακών Σπουδών:
α) H παρουσία του στο Πρόγραμμα Μεταπτυχιακών
Σπουδών είναι μία συνειδητή επένδυση ζωής, φιλοσοφίας και αποφασιστικότητας για μέγιστη συμμετοχή στην
αμφίδρομη λειτουργία της κατάκτησης της γνώσης και
της προσφοράς στην επιστήμη.
β) H προθυμία να συνεργάζεται τόσο με τον επιβλέποντα καθηγητή όσο και με κάθε άλλον διδάσκοντα ή
ερευνητή του Προγράμματος για θέματα που άπτονται
της επιστημονικής του κατάρτισης.
γ) H συνεργασία του με τον επιβλέποντα καθηγητή
είναι αυτονόητη και καθοριστική για τον σχεδιασμό και
την υλοποίηση των ατομικών στόχων των σπουδών, χωρίς βέβαια αυτό να του στερεί το αναφαίρετο δικαίωμα
να έχει άποψη και να τη διατυπώνει άμεσα και δημιουργικά. Οι φοιτητές δεν πρέπει να επαναλαμβάνουν προ-
ηγούμενες έρευνες άλλων παρά μόνο αν δικαιολογείται
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1599/15.03.2023
επιστημονικά η επανάληψη. Η λογοκλοπή και η ιδιοποίηση ξένων επιτευγμάτων απαγορεύονται. Για τον λόγο
αυτό, η Διπλωματική Εργασία πριν από την παρουσίαση
ελέγχεται για λογοκλοπή.
δ) H αποφασιστικότητά του για πρόοδο και ανέλιξη
σε καμία περίπτωση δεν μπορεί να υποκαταστήσει το
ακαδημαϊκό ήθος, την επιστημονική συνέπεια και την
αντικειμενικότητα, με την οποία αντιμετωπίζει κάθε εύλογη δυσκολία ή απαίτηση του Προγράμματος.
ε) H πορεία του στο Πρόγραμμα Μεταπτυχιακών Σπουδών και η συνολική ακαδημαϊκή και επιστημονική του
εικόνα πρέπει να είναι αμιγώς προσωπική κατάκτηση και
έργο των δικών του ικανοτήτων.
στ) H συμμετοχή του στις προγραμματισμένες ή έκτακτες δραστηριότητες του Προγράμματος, είτε αυτές οδη-
γούν σε προβλεπόμενη αξιολόγηση είτε είναι γενικού
επιμορφωτικού χαρακτήρα, πρέπει να είναι πρόθυμη,
ανελλιπής και δημιουργική.
Δικαιώματα μεταπτυχιακών φοιτητών
α) Οι Μεταπτυχιακοί Φοιτητές συμμετέχουν διά των
εκπροσώπων τους στα συλλογικά πανεπιστημιακά όργανα που προβλέπει ο νόμος.
β) Οι Μεταπτυχιακοί Φοιτητές δικαιούνται υγειονομική
περίθαλψη, σίτιση και διευκολύνσεις για τις μετακινήσεις
τους κατ’ αναλογία προς τους προπτυχιακούς φοιτητές,
σύμφωνα με την κείμενη νομοθεσία. Το Ίδρυμα υποχρεούται να εξασφαλίζει στους φοιτητές με αναπηρία ή/
και ειδικές εκπαιδευτικές ανάγκες προσβασιμότητα στα
προτεινόμενα συγγράμματα και τη διδασκαλία.
Η απόφαση αυτή να δημοσιευθεί στην Εφημερίδα της
Κυβερνήσεως.
Ιωάννινα, 2 Μαρτίου 2023
Η Πρύτανης
ΑΝΝΑ ΜΠΑΤΙΣΤΑΤΟΥ

[Source: 20230201599.pdf | Tokens: 43398]